पेट्रोल-डीजल की आसमान छूती कीमतों के खिलाफ कांग्रेस की अगुआई में 20 से अधिक विपक्षी दलों ने भारत बंद का ऐलान किया है। कांग्रेस की ओर से बुलाए गए ‘भारत बंद’ के दौरान कई विपक्षी पार्टियां एकजुट होकर देश में पेट्रोल-डीजल और गैस की कीमतों में बढ़ोत्तरी के विरोध में प्रदर्शन कर रही हैं। एनसीपी प्रमुख शरद पवार, द्रमुक प्रमुख एम के स्टालिन और वामपंथी नेताओं ने कांग्रेस की ओर से बुलाए गए ‘भारत बंद’ का खुला समर्थन किया है जबकि तृणमूल कांग्रेस ने इस बंद से दूर रहने का निर्णय किया है।